اردوغان ایدلیب بؤلگهسینده موجود حالین داوام ائتمهسینین آغیر نتیجهلری اولاجاق
اردوغان، رسمی زیارت اوچون گئتدیگی آذربایجان قاییدیشی اوچاقدا، گوندمه دایر بیاناتلار وئردی
تورکیه جمهور باشقانی رجب طیب اردوغان سوریه نین ایدلیب بؤلگهسینده پروسه نین موجود حالی ایله داوام ائتمهسینین آغیر نتیجهلری اولاجاغی خبردارلیق ائتدی.
اردوغان، رسمی زیارت اوچون گئتدیگی آذربایجان قاییدیشی اوچاقدا، گوندمه دایر بیاناتلار وئردی.
سوچی ده بو گون روسیا پرزیدنتی ولادیمیر پوتین ائدجگی گؤروشمه ده ان اؤنملی موضوعنون ایدلیب اولدوغونو وورغولایان اردوغان (ایدلیبده) ایچریده موخالیفلرین آراسیندا اولان ترور قروپلارینا قارشی همیشه بیرلیکده آددیملاری آتاق. اما بهانه ائدهرک اورانی بومبالاماق کیمی بیر آددیمین ایچینده ده اولمایاق" دئدی.
تورکیه نین گیریشیملرینین بیر نتیجهسی اولاراق ایدلیبده وضعیتین سون گونلرده ساکین اولدوغونو قئید ائدن پرزیدنت،
ایشین سیاسی و اینسانی یوکونو تورکیه چکیر. 3.5 میلیون قاچقین بیزیم اؤلکهمیزده. ایدلیبدن یئنه بیر کؤچ حرکاتی اولسا اینسانلارین گله جگی، سیغیناجاغی یئر یئنه تورکیه گؤرونور. بیزلر بعضی حاضیرلیقلاری ائتمیش وضعیتده ییز.سوریه طرفینده بعضی ایشلریمیز وار. بیز غرب کیمی حرکت ائده بیلمریک. بیزیم حرکتیمیز چوخ داها قورویوجو اولاجاقدیر. اما یوک ده یونگول دئییل، یوک آغیر. بو آغیر یوکون آلتیندان قالخماق دا آسان دئییل. صبرله بو ایشی حل ائتمهیه، بونون آلتیندان قالخماغا تلاش ائدجگیک." دئدی.
ژورنالیستلرین، " اینسانی دهلیز اوچون روسیا ایله بیرگه عملیات مسئلهسی وارمی" سوالینا ایسه اردوغان،
بو آندا رژیمین قددارلیغینی، اورالاردا نئجه ترور حیاتا کئچیردیگینی هامی گؤرور. اورتادا بیر تررور دولتی وار. اورادا تؤرهدیلن بو، ترورا قارشی نئجه تدبیر گؤرجگیک؟ کوالیسیون گوجلری نه ائدهجک؟ جناب پوتین ین بورایا بوندان سونراکی موضعسی نئجه اولاجاق؟ ایدلیبده ایچریده موخالیفلرین آراسیندا اولان ترور قروپلارینا قارشی هامی بیرگه آددیملار آتاق، تدبیرلری آلاق. اما بهانه ائدهرک اورانی بومبالاماق کیمی بیر آددیمین ایچینده ده اولمایاق." دئیه جواب وئریب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab